Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106895&kokkuvotted=false&jaotusedVaikimisiAvatud=
Timestamp: 2020-03-31 12:34:36+00:00
Document Index: 6731828

Matched Legal Cases: ['§ 51', 'Riigikohus ', '§ 132', '§ 11', 'Riigikohus ', '§ 51', 'Riigikohus ']

osavõtt kriminaalasjast teise menetlusosalisena (KrMK § 51 lg 4)
3-1-1-25-02 Riigikohus 20.03.2002
kaasamine menetlusse
Tõlgi osavõtu kohustus menetlusest ei ole asendatav vastavakeelsete blankettide kasutamisega, vaid uurija on kohustatud selgitama, kas menetlustoimingus osalevad isikud valdavad selle toimingu läbiviimise keelt ning selgitama neile õigust kaasata tõlk.
(Kehtetu) tunnistajale tema õiguste selgitamine
Kriminaalasja menetlemisel on lubamatu suhtuda menetlusosaliste õiguste selgitamisse formaalselt. Õiguste selgitamine tunnistajale KrMK § 132 lg 2 mõttes tähendab vastavate menetlusõiguse sätete suulist avaldamist ning nende sätete sisu lahtimõtestamist uurija poolt. Õiguste selgitamiseks ei saa lugeda üksnes allkirja võtmist KrmK paragrahvide loetelule ega ka ülekuulatavale võimaluse andmist lugeda iseseisvalt menetluskoodeksi vastavaid paragrahve.
Isiku õigust keelduda tunnistajana ütluste andmisest iseenda vastu ei saa lugeda ülekuulatava suvaotsuseks ja seetõttu peaks ütluste andmisest keeldumise põhjendatus olema ka põhimõtteliselt kontrollitav. Kehtivas menetlusõiguses sellist kontrollmehhanismi ei sisaldu. Ütluste andmisest keeldumise õiguse piiramine kõnealuse mehhanismi puudumise motiivil oleks aga vastuolus PS § 11 teises lõikes sisalduva põhiõiguse olemuse moonutamatuse nõudega. Sellise moonutamisega oleks ilmselt tegemist ka siis, kui nõuda, et ütluste andmisest võiks keelduda vaid see isik, kelle puhul ütluste andmine peaks absoluutse kindlusega tähendama tema süüditunnistamist.
3-1-1-51-98 Riigikohus 07.04.1998
Tsiviilkostjaks tunnistatud isiku ülekuulamine tunnistajana ei ole vastuolus KrMK § 51 lgss 4 sätestatuga.
3-1-1-113-96 Riigikohus 29.10.1996
menetleja osalemine tunnistajana samas kriminaalasjas
Kriminaalasja menetleja, sealhulgas juurdleja ülekuulamine tunnistajana ei ole keelatud. Juurdleja võib olla tunnistaja avastatud kuriteotunnuste suhtes. Juurdleja saab tunnistajaks muutuda ka juurdluse käigus nende asjaolude osas, mis ei seostu tema menetlustegevusega.
Kuriteo tunnused avastanud, kuid tunnistajana üle kuulamata juurdlejal ei ole keelatud olla vastava kriminaalasja menetleja.